Il-Malta Academy Selection Committee for the Academy of Motion Picture Arts and Sciences Awards (magħrufa bħala l-Academy Awards' jew l-Oscars) qed tagħmel sejħa biex il-films Maltin maħruġa fl-2021 jiġu sottomessi biex jipparteċipaw fl-Academy Awards tal-2022 fis-sezzjoni International Feature Film. Is-sottomissjonijiet iridu jsiru sa nhar l-Erbgħa 29 ta' Settermbru 2021 f'nofsinhar. Biex il-film ikun eliġibbli jrid: Ikun produzzjoni Maltija Ikun itwal minn 40 minuta 50% tad-djologar ma jridx ikun bl-Ingliż Irid ikun intwera fiċ-ċinema (mhux TV) għal mill-inqas 7ijiem konsekuttivi matul l-2021. Għal aktar dettalji fuq is-sottomissjonijiet wieħed għandu jibgħat email fuq maltaacademyselectioncommittee@gmail.com Wara li l-films Maltin jiġu sottomessi, panel ta' ġurija komposta minn professjonisti, se tkun qed tevalwa l-films u wieħed minnhom biss se jintagħżel biex jipparteċipa fl-94 edizzjoni tal-Academy Awards. Sa l-1 ta' Novembry se jkun imħabbar l-isem tal-film li se jkun magħżul. Il-Malta Academy Selection Committee reċentement ġie approvat mill-Akkademja bbażata fl-Istati Uniti biex twettaq il-kompitu li tagħżel nomina minn Malta biex titressaq fil-kompetizzjoni internazzjonali prestiġjuża tal-films. Il-kumitat lokali huwa mmexxi b'mod konġunt mill-Malta Producers Association (MPA) u l-Malta Entertainment Industry and Arts association (MEIA). Il-bord tal-għażla jikkonsisti fi 11-il individwu lokali li ġejjin minn oqsma diversi relatati mal-industrija jew fi ħdanha li jvarjaw minn reċtar, direzzjoni, produzzjoni u ċinematografija kif ukoll għarfien espert fil-Computer Generated Images (CGI), għal kritika ta' films u akkademiċi.